EkBass/fiwiki-20250220-pages-articles huggingface dataset:
Ben Nelson

Earl Benjamin ”Ben” Nelson (s. 17. toukokuuta 1941) on yhdysvaltalainen demokraattisen puolueen poliitikko. Hän otti tammikuussa 2001 paikan Yhdysvaltain senaatissa Nebraskan edustajana ja tuli sen jälkeen valituksi uudelleen vuonna 2006. Hän ei pyrkinyt kolmannelle kaudelle vuonna 2012 ja jätti senaatin tammikuussa 2013. Nelson toimi ennen valintaansa senaattiin Nebraskan osavaltion 40. kuvernöörinä vuosina 1991–1999. Senaattorivuosiensa jälkeen hän aloitti tammikuussa 2013 Yhdysvaltain osavaltioiden vakuutusvalvontaviranomaisten yhteistyöjärjestön NAIC:n (National Association of Insurance Commissioners) toimitusjohtajana. Hän on koulutukseltaan juristi. == Lähteet == Luokka:Nebraskan kuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1941 syntyneet Luokka:Elävät henkilöt
Bottom

Bottom oli englantilainen televisiosarja, jota BBC tuotti ja esitti vuosina 1991, 1992 ja 1995. Sarjan pääosissa olivat Älypäät-sarjasta tutut kuuluisat brittikoomikot Rik Mayall ja Adrian Edmondson. He toimivat myös sarjan käsikirjoittajina. Suomessa sarjaa esitti Subtv ja sarja on saatavilla DVD:llä. Bottom voitti vuonna 1992 British Comedy Awardsin palkinnon parhaana uutena komediasarjana. == Hahmot == Sarjan päähenkilöt ovat Richard "Richie" Richard (Rik Mayall) ja Edward "Eddie" Elizabeth Hitler (Adrian Edmondson). He ovat kaksi "luuseria", jotka jakavat saman asunnon Hammersmithin kaupunginosassa. Richardilla ei ole ikinä ollut tyttöystävää. Eddie taas on Richardin ainoa ystävä, joka on juoppo. He ovat kummatkin työttömiä. == Jaksot == Suluissa ensimmäinen esityspäivä Britanniassa. Bottomista esitettiin myös erikoisjakso 10. huhtikuuta 1995. === Ensimmäinen tuotantokausi === (17. syyskuuta - 29. lokakuuta 1991) Nro Englanninkielinen nimi Suomenkielinen nimi Ensiesitys Britanniassa Synopsis 1 Smells Haisulit baarikierroksella 17.09.1991 Richie ja Eddie kokeilevat uutta mullistavaa feromoni-suihketta 2 Gas Painajaismainen kaasuongelma 24.09.1991 Richie ja Eddie yrittävät varastaa kaasua naapurilta 3 Contest (ei suomennosta) 30.09.1991 4 Apocalypse Kohtalon kourissa 07.10.1991 Richie kuulee huonoja uutisia ennustajalta 5 Bottoms Up Sunnuntaipäivän sähellys 14.10.1991 Pari joutuu valvomaan kauppaa 6 Accident Synttärisankari 28.10.1991 Richie viettää syntymäpäiviään === Toinen tuotantokausi === (1. lokakuuta - 29. lokakuuta 1992) Nro Englanninkielinen nimi Suomenkielinen nimi Ensiesitys Britanniassa Synopsis 1 Digger Onnenonkijat 01.10.1992 Richie deittalee esittämällä rikasta 2 Culture Korkekulttuuria 08.10.1992 Richie ja Eddie yrittävät keksiä tekemistä, sillä televisio on viety pois 3 Burglary Murtovaras 15.10.1992 Richie ja Eddie nappaavat murtovarkaan 4 Parade Tunnistusrivissä 22.10.1992 Richie ja Eddie saavat rahaa tulemalla tunnistusriviin 5 Holy Joulun ihme 29.10.1992 Richie ja Eddie kokevat joulun ihmeen 6 Bottom's Out Retkellä 10.04.1992 Parin pitää yöpyä metsässä, jotta he eivät häviäisi vetoa === Kolmas tuotantokausi === (6. tammikuuta - 10. helmikuuta 1995) Nro Englanninkielinen nimi Suomenkielinen nimi Ensiesitys Britanniassa Synopsis 1 Hole Maailmanpyörä 06.01.1995 Richie ja Eddie jäävät jumiin maailmanpyörään 2 Terror Karkki vai kepponen? 13.01.1995 Richie ja Eddie valmistautuvat Halloweenin viettoon 3 Break Lomastressiä 20.01.1995 Pari valmistautuu lomanviettoon 4 Dough Rahan kiiltoa silmissä 27.01.1995 Eddie alkaa väärentää rahaa 5 Finger Häämatkalla 03.02.1995 Richie ja Eddie lähtevät häämatkalle esittämällä herra ja rouva Cannonball Taffy O'Jonesia 6 Carnival Videonikkarit elokuvanteossa 10.02.1995 Richie ja Eddie varastavat BBC:n kameran ja alkavat filmata omia elokuviaan ==Aiheesta muualla== * BBC:n Guide to Comedyn Bottom-sivut Luokka:1990-luvun brittiläiset tilannekomediat Luokka:Brittikomediat Luokka:BBC:n televisio- ohjelmat
John Ensign

John Eric Ensign (s. 25. maaliskuuta 1958) on yhdysvaltalainen republikaanipoliitikko. Hän oli 3. tammikuuta 2001 – 3. toukokuuta 2011 Nevadan edustajana Yhdysvaltain senaatissa. Ensignin äidin puoleinen isoisä oli italialainen. Poika syntyi Rosevillessä, Kaliforniassa, mutta muutti lapsena Nevadaan. Hän valmistui eläinlääkäriksi vuonna 1985. Hän kuuluu helluntailaiseen International Church of the Foursquare Gospeliin. Hänellä on vaimo ja kolme lasta. Hän jäi kiinni avioliiton ulkopuolisesta suhteestaCynthia Hampton is John Ensign’s Affair. Ennen senaattiuraansa Ensign istui vuosina 1995–1999 Yhdysvaltain edustajainhuoneessa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Amerikanitalialaiset Luokka:Vuonna 1958 syntyneet Luokka:Elävät henkilöt
Bank of China Tower

Bank of China Tower () on pilvenpiirtäjä Hongkongissa. Rakennuksessa sijaitsee Bank of China -yhtiön päämaja. Sen on suunnitellut Pritzker-palkittu kiinalais-yhdysvaltalainen arkkitehti I. M. Pei. Pilvenpiirtäjä on 367 metriä korkeus, ja siinä on 72 kerrosta. Se valmistui vuonna 1990. Rakennus oli vuosina 1989–1992 Hongkongin ja Aasian korkein rakennus. Se oli ensimmäinen rakennus Pohjois-Amerikan ulkopuolella, jonka korkeus ylitti 305 metriä. Rakennuksen 43. kerroksessa on Hongkongin kaupunkiin näkymät avaava näköalatasanne. ==Lähteet== == Aiheesta muualla == Luokka:Hongkongin pilvenpiirtäjät
Mel Smith

Melvyn Kenneth ”Mel” Smith (3. joulukuuta 1952 Lontoo, Englanti – 19. heinäkuuta 2013) oli englantilainen koomikko, näyttelijä, tuottaja, ohjaaja ja käsikirjoittaja. Hän tuli tunnetuksi useista television sketsisarjoista. Näihin kuului muun muassa Lunta tupaan, jossa hän näytteli Griff Rhys Jonesin kanssa. Smithin isä Kenneth syntyi Tow Law’ssa Durhamin kreivikunnassa ja työskenteli hiilikaivoksella toisen maailmansodan aikana. Sodan jälkeen isä muutti Lontooseen. Siellä hän nai Mel Smithin äidin, jonka vanhemmat omistivat vihanneskaupan Chiswickissä. Kun valtio laillisti veikkauspelit kaupungilla, he muuttivat kauppansa Chiswickin ensimmäiseksi veikkauspelimyymäläksi. Mel Smith opiskeli Latymer Upper Schoolissa ja Oxfordin yliopiston New Collegessa. == Yksityiselämä == Mel Smithin leski Pam on entinen malli. Smith piti Rolls- Royce-autoista ja harrasti niiden keräilyä. Mel Smith kuoli kotonaan sydänkohtaukseen. == Lähteet == == Aiheesta muualla == * Mel Smithin muistokirjoitus Helsingin Sanomissa Luokka:Brittiläiset koomikot Luokka:Brittiläiset televisiokäsikirjoittajat Luokka:Englantilaiset näyttelijät Luokka:Vuonna 1952 syntyneet Luokka:Vuonna 2013 kuolleet
Jeannette Rankin

Jeannette Rankin (11. kesäkuuta 1880 Montana – 18. toukokuuta 1973Yhdysvaltojen kongressin elämäkertakokoelma) oli yhdysvaltalainen republikaanipoliitikko ja aktivisti. Hän oli ensimmäinen nainen, joka valittiin edustajaksi Yhdysvaltain kongressiin. Rankin valmistui Montanan yliopistosta. Hän muutti vuonna 1908 New Yorkiin sosiaalityöntekijäksi sekä myöhemmin Seattleen, jossa hän opiskeli Washingtonin yliopistossa. Hän oli Yhdysvaltain edustajainhuoneen jäsen vuosina 1917–1919 ja 1941–1943. Hän oli naisten äänioikeuden keskeinen puolestapuhuja. Rankin oli elinikäinen pasifisti ja ainoa kongressin jäsen, joka äänesti Yhdysvaltain toiseen maailmansotaan osallistumista vastaan vuonna 1941. Hän oli myös yksi viidestäkymmenestä ensimmäiseen maailmansotaan liittymistä vastaan vuonna 1917 äänestäneestä edustajainhuoneen jäsenestä. Myöhemmällä iällä hän oli tunnettu Vietnamin sodan vastustaja. Rankin ei onnistunut pääsemään Yhdysvaltain senaattiin. Hän johti yli 5 000 naisen Jeannette Rankin -prikaatia, joka marssi vuonna 1968 Yhdysvaltain kongressin rakennukseen protestoidakseen Vietnamin sotaa vastaan. Hän kuoli Carmelissa Kaliforniassa 92-vuotiaana. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Yhdysvaltalaiset pasifistit Luokka:Vuonna 1880 syntyneet Luokka:Vuonna 1973 kuolleet
Cheung Kong Center

Cheung Kong Center () on pilvenpiirtäjä Centralissa Hongkongissa. Se kohoaa 283 metrin korkeuteen, ja siinä on 63 kerrosta. Pilvenpiirtäjä rakennettiin paikalle, jossa aiemmin sijaitsi Hilton-hotelli. Hotelli purettiin 1990-luvun alussa, ja pilvenpiirtäjä valmistui vuonna 1999. Pilvenpiirtäjän suunnittelusta vastasivat arkkitehtitoimistot Hsin-Yieh Architects and Associates, Cesar Pelli & Associates ja Leo A. Daly. == Lähteet == ==Aiheesta muualla== Luokka:Hongkongin pilvenpiirtäjät
Arthur Wint

Arthur Stanley Wint (25. maaliskuuta 1920 Plowden, Manchester Parish, Jamaika - 19\. lokakuuta 1992 Linstead, St. Catherine Parish, Jamaika) oli ensimmäinen jamaikalainen olympiakultamitalisti voitettuaan 400 metrin juoksun Lontoon olympialaisissa 1948. ==Ura== Arthur Wint tunnetaan lempinimellä Gentle Giant (lempeä jättiläinen), hän oli lähes kaksi metriä pitkä. Hän voitti jo vuonna 1938 kultaa 800 metrin juoksussa Keski-Amerikan kisoissa Panamassa. Vuonna 1942 Wint liittyi kuninkaallisiin ilmavoimiin (RAF) ja hän palveli Britanniassa lentäjänä toisessa maailmansodassa. Hän lähti RAF:stä vuonna 1947 ja aloitti lääketieteen opinnot St Bartholomew’n sairaalassa. Lontoon olympialaisissa vuonna 1948 Wint voitti Jamaikan ensimmäisen kultamitalin 400 metrin juoksussa ajalla 46,2, lyöden joukkuekaverinsa Herb McKenleyn. 800 metrin juoksussa hän voitti hopeaa ajalla 1.49,5 yhdysvaltalaisen Mal Whitfieldin voittaessa kultaa. Wint todennäköisesti menetti kolmannen olympiamitalin Lontoosta venäyttäessään lihaksensa 4 × 400 metrin viestin finaalissa. Neljä vuotta myöhemmin Helsingin olympialaisissa Wint oli Jamaikan viestijoukkueessa, joka voitti olympiakultaa maailmanennätysajalla 4 × 400 metrin viestissä. Helsingissä hän voitti myös toisen 800 metrin hopeamitalin ajalla 1.49,4, jälleen Whitfieldin voittaessa. 400 metrin juoksussa Wint sijoittui viidenneksi ajalla 47,0. Wint juoksi viimeisen kisansa vuonna 1953 Wembley Stadiumilla, samoihin aikoihin kun hän valmistui lääkäriksi. Seuraavana vuonna Elisabet II myönsi Wintille Brittiläisen imperiumin jäsen (MBE) -arvonimen. Vuonna 1955 Wint palasi Jamaikaan harjoittamaan lääkärin ammattia. Vuonna 1974 hänet nimitettiin Jamaikan hallituksen viralliseksi edustajaksi Lontooseen. 1978 hän palasi kuitenkin Jamaikalle jatkamaan lääkärin työtään. ==Lähteet== ==Aiheesta muualla== * Arthur Wint – A Jamaican Hero (arkistoitu versio) Luokka:Jamaikalaiset keskimatkojen juoksijat Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1920 syntyneet Luokka:Vuonna 1992 kuolleet
Jupiterin pieni punainen pilkku

Jupiterin pieni punainen pilkku eli ”Ovaali BA” on punertavia pilviä sisältävä pyörremyrsky Jupiterissa. Se muistuttaa Jupiterin suurta punaista pilkkua ja sijaitsee siitä etelään päin. Planeetan pilkkujen oletetaan saavan punaisen värinsä silloin, kun tuulet ovat niin voimakkaita, että ne vetävät ilmakehästä kaasuja, jotka vaihtavat väriä auringonvalossa. Pieni punainen pilkku on ollut vahvana näkyvissä vuodesta 2006 ja muuttui punaiseksi joitakin vuosia myöhemmin. ==Lähteet== == Aiheesta muualla == *NASA’s Astronomy Picture of the Day – ”Jupiter’s Two Largest Storms Nearly Collide” * NASA: Jupiter’s New Red Spot *NASA: Huge Storms About To Converge * Hubble Space Telescope Image Gallery * Website of Red Spot Jr. * SPACE.com: Surprise! Jupiter Has A New Red Spot * New Red Spot Growing Fast On Jupiter Luokka:Jupiter en:Atmosphere of Jupiter#Oval BA
MeKastelijat

MeKastelijat oli suomalainen vuonna 1997 valmistunut MTV3-kanavalla esitetty urheilu- ja kilpailuohjelma. Ohjelma kuvattiin Vesipuisto Serenassa. Ohjelmaa juonsivat Marco Bjurström ja Ella Keranto (nyk. Pyhältö). Bjurström valittiin juontajaksi ohjelmaan, koska hän oli aiemmin tehnyt MTV3:lle tanssiaiheista ohjelmaa, joka oli menestynyt hyvin. Tuomarina toimi Teresa De Rita-Cavlekin esittämä merenneidoksi pukeutunut hahmo. ==Joukkueet== Ohjelmassa kilpaili jaksoittain kaksi joukkuetta nopeus- ja taitotehtävissä, jotka saivat pisteitä suorituksistaan. ===Alkuerät=== Alla ohjelmassa kilpailevat joukkueet. Joukkueen nimen vieressä suluissa paikkakunta, mistä joukkue on kotoisin. Jakso Esityspäivä (MTV3) Uusinta (MTV3) Kilpailevat joukkueet Lähde 1\. 7.5.1997 11.5.1997 Top 4 (Orivesi) Kalakiisselit (Järvenpää) Yökastelijat (Helsinki) 2\. 14.5.1997 18.5.1997 Mustekalat (Parainen) Merileijonat (Kuusamo) Delfiinit (Helsinki) 3\. 21.5.1997 25.5.1997 Loukosten pedot (Iso-Vimma, Säkylä) Vesipedot (Orivesi) Nahkiaiset (Pori) 4\. 28.5.1997 1.6.1997 5\. 4.6.1997 8.6.1997 Sarvikuonot (Helsinki) Puolisukeltajat (Helsinki) Sählärit (Tampere) 6\. 11.6.1997 15.6.1997 Rantapallot (Vantaa) SimoSet (Jyväskylä) Taikasulat (Voitoinen, Säkylä) 7\. 18.6.1997 22.6.1997 8\. 25.6.1997 29.6.1997 Norpat (Keiteleenranta) Vespedo (Nurmijärvi) Läträäjät (Oitti) 9\. 2.7.1997 6.7.1997 10\. 9.7.1997 13.7.1997 Rantaset (Laitila) Cantona (Ylivieska) Vesitaistelijat (Helsinki) ===Semifinaalit=== Jakso Esityspäivä (MTV3) Uusinta (MTV3) Kilpailevat joukkueet Lähde 11\. 16.7.1997 20.7.1997 Vesitaistelijat (Helsinki) SimoSet (Jyväskylä) Yökastelijat (Helsinki) 12\. 23.7.1997 27.7.1997 Puolisukeltajat (Helsinki) Läträäjät (Hausjärvi) Koukunpoppoo (Nokia) 13\. 30.7.1997 3.8.1997 MeLäträäjät (Hirsijärvi) Loukosten pedot (Iso-Vimma, Säkylä) Mustekalat (Parainen) ===Finaali=== Jakso Esityspäivä (MTV3) Uusinta (MTV3) Kilpailevat joukkueet Lähde 14\. 6.8.1997 10.8.1997 Vesitaistelijat (Helsinki) Läträäjät (Hausjärvi, Riihimäki) Loukosten pedot (Iso-Vimma, Säkylä) ==Lähteet== Luokka:1990-luvun suomalaiset kilpailuohjelmat Luokka:Suomalaiset urheiluohjelmat Luokka:Kilpailuohjelmat Luokka:MTV3:n televisio-ohjelmat
Over the Hills and Far Away (EP)

Over the Hills and Far Away on Nightwishin EP vuodelta 2001. EP:n nimikappale on cover-versio Gary Mooren samannimisestä kappaleesta. Kappaleesta kuvattiin myös musiikkivideo. Nimikappaleen lisäksi EP sisältää ennenjulkaisemattomat kappaleet ”10th Man Down” ja ”Away” sekä uuden version yhtyeen debyyttialbumilla Angels Fall Firstillä julkaistusta kappaleesta "Astral Romance". Miesääninä EP:llä vierailevat Tapio Wilska ja Tony Kakko. EP oli basisti Sami Vänskän viimeinen julkaisu yhtyeen kanssa. EP myi Suomessa platinaa julkaisuvuonnaan.Ifpin kultalevyhaku (Luettu 16.6.2007) Suomen singlelistalla se sijoittui parhaimmillaan ensimmäiseksi ja pysyi listalla yhteensä 49 viikkoa.Suomen virallinen lista (Luettu 16.6.2007) __notoc__ == Kappaleet == == Kokoonpano == * Tuomas Holopainen – syntetisaattorit, taustalaulu kappaleessa ”Over the Hills and Far Away” * Jukka Nevalainen – rummut, lyömäsoittimet * Tarja Turunen – laulu * Emppu Vuorinen – kitara * Sami Vänskä – basso === Vierailijat === * Tapio Wilska – laulu kappaleessa ”10th Man Down” * Tony Kakko – laulu kappaleessa ”Astral Romance”, taustalaulu kappaleessa ”Over the Hills and Far Away” == Lähteet == == Aiheesta muualla == * Over the Hills and Far Away Nightwishin virallisella sivustolla * * Luokka:Vuoden 2001 EP:t Luokka:Nightwishin albumit Luokka:Tero Kinnusen tuottamat albumit
Thug Life

Thug Life on Tupac Shakurin perustama rap-kollektiivi, johon Tupacin lisäksi kuuluivat Rated R, Macadoshis, Mopreme Shakur ja Big Syke. Ryhmä julkaisi ensimmäisen albuminsa syyskuussa 1994. Albumin nimeksi tuli yksinkertaisesti Thug Life Vol. 1 ja se myi vähäisestä markkinoinnista huolimatta kultaa. Thug Life -nimestä on myös keksitty akronyymi: The Hate U Give Little Infants, Fucks Everybody. Ennen Shakurin kuolemaa Tupac ja Big Syke työstivät uutta albumia Thug Life Volume 2, mutta Tupacin kuoltua albumia ei koskaan saatu valmiiksi, eikä sitä myöskään julkaistu. Niinpä Thug Life Vol. 1 jäi ryhmän ensimmäiseksi ja samalla viimeiseksi julkaistuksi albumiksi. Thug Lifella oli myös oma vaatemerkki. == Diskografia == * Thug Life: Volume 1 (1994) == Lähteet == Luokka:Yhdysvaltalaiset hip hop -yhtyeet Luokka:1990-luvun yhtyeet ja sooloartistit Luokka:Tupac Shakur
Uudet Soturit

Uudet Soturit () ovat Marvel-universumissa esiintyvä supersankariryhmä. Aluksi Uusissa sotureissa oli kolme jäsentä Raivo, Oikeus ja Tulitähti. Myöhemmin uusiin sotureihin kuuluivat Vauhtipallo, Namorita, Yöraastaja ja Mikrobi, joilla oli myös oma tositelevisiosarja. Vauhtipalloa lukuun ottamatta, muut heistä saivat kuitenkin surmansa, kun Nitro räjäytti koulun hieman ennen Marvelin supersankareiden sisällissotaa. Luokka:Marvel-universumin ryhmittymät
George Canning

George Canning (11. huhtikuuta 1770 – 8. elokuuta 1827) oli brittiläinen poliitikko ja valtiomies, joka toimi maansa ulkoministerinä ja lyhyesti myös pääministerinä. == Lapsuus ja nuoruus == Canningin vanhemmat olivat köyhiä, mutta rikas lontoolaissetä Stratford Canning koulutti lahjakasta veljenpoikaansa Etonia ja Oxfordin yliopistoa myöten. Setä oli Whig ja johdatti myös veljenpojan nuorena politiikkaan. Ranskan vallankumous vuonna 1790 kauhistutti nuorta Canningia, ja niin tämä siirtyi poliittisesti vielä oikealle liberaaleista whigeistä. == Poliittinen ura == Vuonna 1793 Canningista tuli konservatiivipuolueen kansanedustaja. Kielellisesti lahjakkaana hän menestyi parlamentissä hyvin. Hän joutui myös näyttäviin väittelyihin, joiden ansiosta sai sekä ihailijoita että vihamiehiä. Canning nousi ulkoministeriksi ja parlamentin puhemieheksi. Hän ei onnistunut ulkoministerinä estämään Ranskan sekaantumista asioihin Espanjassa, mutta pakotti Britannian hallituksen tunnustamaan vuosien 1824-25 vaihteessa Etelä- Amerikan tasavaltojen itsenäisyyden, mikä herätti suurta huomiota. Järkyttynyt kuningas Yrjö IV kieltäytyi lukemasta valtaistuinpuhettaan, jossa Canningin teko tehtiin julkiseksi. Canning itse piti espanjalaisen Amerikan vapauttamista Yhdistyneen kuningaskunnan edun mukaisena, koska brittiläisillä kauppahuoneilla oli siellä tuottoisia markkina-alueita. Vuonna 1827 hänet valittiin pääministeriksi, mutta hänen terveytensä oli jo heikentynyt ja Canning kuoli oltuaan pääministerinä vain 119 päivää.The official site of the Prime Minister’s Office . Viitattu 19.9.2009. == Perhesuhteet == George Canningin poika oli Intian kenraalikuvernöörinä toiminut Charles Canning. == Lähteet == ==Aiheesta muualla== Luokka:Yhdistyneen kuningaskunnan pääministerit Luokka:Yhdistyneen kuningaskunnan ulkoministerit Luokka:Yhdistyneen kuningaskunnan valtiovarainministerit Luokka:Vuonna 1770 syntyneet Luokka:Vuonna 1827 kuolleet
Villit pippelit

Villit pippelit () oli suomalainen diskoyhtye. Sen esiintymiset ovat show- henkisiä ja koreografiat ammattilaisten tekemiä. Yhtye otti paljon vaikutteita Village Peoplelta, mistä sen nimikin on väännös. Villit pippelit oli huumori- ja camp-henkinen, ja sen sanoitukset käsittelevät homoseksuaalisuutta. Virallisesti yhtye julkaisi vain yhden singlen ”Ruskea tyttö renkaassa” vuonna 1996. Sillä ollut kappale ”A machoni oot” valittiin Radiomafian viikon biisiksi. Yhtyeen tunnetuin kappale lienee Tom of Finlandiin viittaava TOF, josta on tehty myös musiikkivideo. TOF:n lisäksi musiikkivideo on tehty kappaleesta ”Poikien välisestä toveruudesta” (2001). Vuonna 2000 SETA-säätiön tuella julkaistulla Heitä voltti -kokoelma-albumilla on myös Villien pippeleiden tuotantoa. Yhtye esiintyi useita kertoja televisiossa. Vuonna 1999 se pääsi Jyrki Hit Challengen finaaliin ja vuonna 2002 valmistui Filmiteollisuuden tuottama dokumenttielokuva Villit Pippelit do Finland. ==Lähteet== * ===Viitteet=== == Aiheesta muualla == * Luokka:Suomalaiset huumoriyhtyeet Luokka:Homoseksuaalisuus taiteessa
Ludovico Carracci

Ludovico Carraci, myös Lodovico, (21. huhtikuuta 1555 Bologna – 13. marraskuuta 1619 Bologna) oli italialainen varhaisbarokkia edustanut taidemaalari. Hän opiskeli synnyinkaupungissaan Bolognassa, matkusteli ympäri Italiaa ja palasi Bolognaan, missä perusti yhdessä serkkujensa Annibale ja Agostino Carraccin kanssa vuonna 1580-luvulla Accademia dei Desiderosi -taidekoulun. Carraccin serkuksia kiitetään manierismiin lipsumassa olleen italialaisen taiteen elvyttämisestä uuteen kukoistukseen. Carracci käytti usein maalauksissaan Chiaroscuro -varjostustekniikkaa. ==Katso myös== * Carraccit == Lähteet == Luokka:Italialaiset taidemaalarit Luokka:Vuonna 1555 syntyneet Luokka:Vuonna 1619 kuolleet Luokka:Barokkitaiteilijat
Judd Gregg

Judd Gregg (s. 14. helmikuuta 1947 Nashua, New Hampshire) on yhdysvaltalainen republikaanisen puolueen poliitikko. Hänen isänsä Hugh Gregg oli New Hampshiren kuvernööri. Gregg valmistui Phillips Exeter -akatemiasta, Columbian yliopistosta ja Bostonin yliopistosta. Hän tuli valituksi Yhdysvaltain edustajainhuoneeseen vuonna 1980 ja uudelleen vuosina 1982, 1984 ja 1986. Hän ei ollut ehdolla vuonna 1988, mutta toimi kaksi kautta New Hampshiren kuvernöörinä vuosina 1989–1993. Gregg edusti New Hampshirea Yhdysvaltain senaatissa 3. tammikuuta 1993 – 3. tammikuuta 2011. Hän ei ollut ehdolla vuoden 2010 senaatinvaaleissa. == Lähteet == == Aiheesta muualla == Luokka:New Hampshiren kuvernöörit Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1947 syntyneet Luokka:Elävät henkilöt
Luonto (täsmennyssivu)

Luonto voi viitata seuraaviin asioihin: * Eloton ja elollinen luonto. * Luonnonvoimat, luonnonjärjestys, luonnonlait. * Suojelushaltia, katso Luonto (mytologia). * Jonkin asian tai eliön perimmäinen olemus, luonne. * Ihmisen ominaisuudet: katso ihmisluonto ja luonne
Pat Burns

Pat Burns (4. huhtikuuta 1952 St. Henri, Québec – 19. marraskuuta 2010 Sherbrooke, Québec) oli kanadalainen jääkiekkovalmentaja, joka valmensi NHL:ssä New Jersey Devilsiä, Montreal Canadiensia, Toronto Maple Leafsia ja Boston Bruinsia. Hän valmensi urallaan 14 kautta, 1 019 ottelua. Burns voitti Jack Adams Awardin kolmesti eri joukkueissa: Montrealissa (1989), Torontossa (1993) ja Bostonissa (1998). Hän on ainoa kolminkertainen voittaja. Hän aloitti QMJHL:ssä Hull Olympiquesissa ja jatkoi AHL:n Sherbrooke Canadiensiin ennen kuin aloitti NHL:ssä. Burns voitti Stanley Cupin vuonna 2003 Devilsiä luotsatessaan. Hän lopetti uransa, kun hänellä diagnosoitiin syöpä toisen kerran. Ennen uraansa jääkiekon parissa Burns oli Hullissa poliisina. Syyskuussa 2010 useat kanadalaiset tiedotusvälineet kertoivat Burnsin kuolleen keuhkosyöpään. Burns kuitenkin ilmoitti Toronto Sunin jääkiekkotoimittaja Bob McKenzielle olevansa elossa. Hän kuoli syöpään kaksi kuukautta myöhemmin, 58-vuotiaana. == Lähteet == Luokka:Kanadalaiset jääkiekkovalmentajat Luokka:Jack Adams Award -voittajat Luokka:Vuonna 1952 syntyneet Luokka:Vuonna 2010 kuolleet Luokka:Hockey Hall of Fame
Bobby Joe Morrow

Bobby Joe Morrow (15. lokakuuta 1935 Harlingen, Texas, Yhdysvallat – 30. toukokuuta 2020) oli yhdysvaltalainen pikajuoksija ja kolminkertainen olympiakultamitalisti Melbournen olympialaisista 1956. == Ura == Bobby Joe Morrow kasvoi maatilalla lähellä Texasin San Benitoa. Ennen pikajuoksijaksi erikoistumistaan Morrow pelasi high school -aikanaan myös amerikkalaista jalkapalloa. High schoolin jälkeen Morrow jatkoi opintojaan Abilene Christian Universityssä. Morrow voitti Yhdysvaltojen mestaruuden (AAU:n kisat) 1955 100 jaardin matkalla. Hänen menestyksekkäin vuotensa oli vuosi 1956, jolloin Sports Illustrated -lehti valitsi hänet vuoden urheilijaksi. Tuona vuonna hän voitti NCAA:n kisoissa 100 ja 200 metrin juoksut ja AAU:n kisoissa 100 metriä. Kauden lopussa hän matkusti Melbournen olympialaisiin Yhdysvaltojen pikajuoksujoukkueen johtajana. Hän palasi sieltä kolmen olympiakullan kanssa. Ensimmäinen Morrowin kultamitali tuli olympialaisten sataselta. Seuraavaksi hän jatkoi yhdysvaltalaisten mitaliketjua 200 metrin olympiajuoksuissa sivuten matkan maailmanennätystä 20,6. Lisäksi hän oli ankkurina Yhdysvaltojen 4 × 100 metrin viestijoukkueessa, joka voitti kultaa ja teki uuden maailmanennätyksen 39,5. Olympialaisten jälkeen Morrown menestys kansallisella tasolla jatkui, mutta hän vetäytyi kilpakentiltä vuonna 1958. Hän yritti vielä paluuta ennen Rooman olympialaisia muttei selviytynyt Yhdysvaltojen olympiajoukkueeseen. Kilpauran jälkeen Bobby Joe Morrow ryhtyi maanviljelijäksi. Lokakuussa 2006 San Benito High School nimesi 11 000 katsojaa vetävän stadioninsa Bobby Morrow Stadioniksi. == Lähteet == ==Aiheesta muualla == * Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1935 syntyneet Luokka:Vuonna 2020 kuolleet
Oh! My Goddess

Oh! My Goddess () on Kōsuke Fujishiman vuonna 1988 aloittama seinen- mangasarja. Egmont on aloittanut sarjan suomentamisen vuonna 2007. Sarja julkaistaan peilaamattomana. Japanista tehdyn käännöksen tekijä on Suvi Mäkelä. Suomeksi on käännetty (marraskuu 2011) 36 osaa Oh! My Goddessia. Nro 36 on viimeinen julkaisu Suomessa. Toimitus vastasi, että numeroon 36 oli päässyt lipsahdus seuraavan numeron ilmestymisestä. Sarjan viimeinen osa on julkaistu Japanissa 25. huhtikuuta 2014. == Tarina == Sarja kertoo nuoresta opiskelijasta Keiichi Morisatosta, joka saa vieraakseen jumalattaren, Belldandyn. Varomattoman toiveen seurauksena Belldandy jää ikuisesti Keiichin luo. Keiichi ei voi kertoa muille Belldandyn yliluonnollisista voimista, joten tämä ja Belldandy joutuvat moniin selkkauksiin. Nuorten elämää hankaloittaa Belldandyn hehkeä ulkomuoto, sekä se, että yliluonnollisilla voimilla tuntuu olevan jatkuvaa tarvetta niin opiskelija- kuin rakkauselämässä. Keiichin pikkusisko Megumi, Belldandyn riehakas isosisko Urd ja pikkusisko Skuld häiritsevät myös nuorten ystävyys-suhdetta, aivan niin kuin yliopiston motoristikerhon jäsenet sekä kampuksen kaunotar Sayoko Mishima, joka tahtoo ajaa Belldandyn pois yliopistolta. Sarjassa yhdistyy komedia sekä romantiikka. Sarja kuuluu maailman suosituimpiin mangasarjoihin. == Pelit == Sarjasta on tehty myös videopelejä eri alustoille kuten NEC PC-9801, PC-FX ja Sega Dreamcast. Lisäksi on julkaistu vain Japanissa PlayStation 2:lle rajoitettu peli. == Lähteet == == Aiheesta muualla == * * Virallinen Ah! My Goddess -sivusto. * The Goddess Project -fanisivusto. * Oh My Goddess! Manga Gallery . * Jari Lehtinen: Oh! My Goddess – arvostelu . Anime-lehti. * Jukka Laine: Aah! Jumalattareni! Kvaak.fi 1.6.2007. Luokka:Animesarjat Luokka:Fantasia-anime ja -manga Luokka:Komedia-anime ja -manga Luokka:Mangasarjat Luokka:Romanttinen anime ja manga Luokka:Seinen Luokka:1980-luvun anime ja manga
Steady B

Warren McGlone eli Steady B on yhdysvaltalainen rapmuusikko. Hänet tuomittiin vuonna 1996 elinkautiseen ilman ehdonalaisen koevapauden mahdollisuutta osallisuudesta pankkiryöstöön ja murhaan. Steady B:n yhtyetoveri ja rikoskumppani Cool C sai kuolemantuomion. Steady B julkaisi viisi studioalbumia omalla nimellään. Niistä parhaiten menestyi debyyttialbumi Bring the Beat Back (1986), joka nousi Yhdysvaltain R&B-; ja hip hop -listan 44. sijalle. Hän julkaisi Ruffhouse Records -levymerkillä vuonna 1993 albumin Countin' Endless Bank osana trioa C.E.B., johon hänen lisäkseen kuului mm. Cool C. == Soolodiskografia == === Albumit === * Bring the Beat Back (1986) * What's My Name (1987) * Let the Hustlers Play (1988) * Going Steady (1989) * Steady B V (1991) === Singlet === * "Get Physical" * "Stupid Fresh" * "Bring the Beat Back" * "Believe Me Das Bad" * "Use Me" * "The Hill Top" * "Serious" * "Going Steady" == Lähteet == Luokka:Yhdysvaltalaiset hip hop -artistit Luokka:Yhdysvaltalaiset elinkautisvangit
Pieni luutatyttö

Pieni luutatyttö on suomalainen elokuva vuodelta 1958. Sen on ohjannut ja tuottanut Toivo Särkkä. Käsikirjoituksesta vastasivat Reino Helismaa ja Olavi Karu. == Juoni == Liisan isäpuoli lähettää tytön yksin kaupunkiin myymään luutia. Kaupungissa Liisa kohta ihmisiä, joiden elämä hetken sivuaa hänen kohtaloaan, kuten torimyyjän, kulkukauppiaan ja ilotytön. Elokuvaan saadaan jännitystä uhkaavan namusedän muodossa. Elokuvassa on kuitenkin onnellinen loppu, kun Liisa saa turvallisen kodin. == Näyttelijät == == Tuotanto ja ensi- ilta == Käsikirjoitusta tehtiin kovalla kiireellä, sillä kuvaukset käynnistettiin jo ennen sen valmistumistaMuut tiedot. Elonet.fi. Viitattu 7.5.2013. Idea käsikirjoitukseen saatiin sanomalehdessä kerrotusta tositapauksesta. Elokuvassa nähtävä Musti-koira oli Särkän omistama saksanpaimenkoira Lida. Elokuvan ensi-ilta oli Helsingissä 7. marraskuuta 1958 Bio Rexissä ja Tuulensuussa. == Arviot == Tv-maailma 27/2012 luonnehtii elokuvaa moraliteetiksi, joka onnistuu karttamaan imelyyksiä. Liisan kerätessä vastaantulijoita elokuva ikään kuin esittelee Raamatun kymmenen käskyä.AL: Pieni luutatyttö. Päivän elokuvia, Tv-maailma 27/2012, s. 13. == Lähteet == == Aiheesta muualla == * Luokka:Suomalaiset mustavalkoelokuvat Luokka:Vuoden 1958 suomalaiset elokuvat Luokka:Toivo Särkän ohjaamat elokuvat Luokka:Reino Helismaan käsikirjoittamat elokuvat
Neitsyt Marian perisynnittömän sikiämisen katedraali

Neitsyt Marian perisynnittömän sikiämisen katedraali () on kirkkorakennus Seychellien pääkaupungissa Victoriassa. Katedraali on Seychellien katolisen hiippakunnan pääkirkko, ja se valmistui vuonna 1874. Se on rakennettu ranskalaiseen siirtomaatyyliin. Vuosina 1993–1994 kirkkorakennuksen sisätilat rakennettiin kokonaan uusiksi, ja 1995 seychelliläinen kuvanveistäjä Egbert Marday uusi ehtoollispöydän ja korkokuvin koristellut ovet. == Lähteet == Luokka:Seychellien rakennukset ja rakennelmat Luokka:Katedraalit Luokka:Victoria (Seychellit)
Gumpert Apollo

Gumpert Apollo on saksalaisen Gumpertin ensimmäinen automalli, katulaillinen superauto. Se on monien muiden superautojen tapaisesti kaksipaikkainen, takavetoinen ja keskimoottorinen. Auton runko on tehty Cro-mo-putkista ja koripaneelit ovat hiili- ja lasikuitua. Auton kehitysprojektin aloitti Audin entinen työntekijä Roland Gumpert, joka aikoi valmistaa autoa 150 kappaletta vuoteen 2008 mennessä. Auto on suunniteltu lähes yksinomaan kilpailukäyttöä varten, ja se on varusteltu paljolti tätä varten. Tavaratilaa on erittäin vähän, ja se on sijoitettu lähelle moottoria. Valmistaja väittää auton rakenteen olevan niin optimoitu ja tasapainoinen, että tarpeeksi suurella nopeudella sillä pystyisi ajamaan tunnelissa ylösalaisin. Tätä ei kuitenkaan ole testattu. == Tekniikka == Apollon voimanlähteenä on Audin valmistama 4,2 litrainen V8-moottori, joka tuottaa kahden turboahtimen avulla 641 hevosvoiman teho. Moottori on lähes neliö, sillä kunkin sylinterin poraus on 91 % sen iskunpituudesta. Autossa on kuusiportainen sekventiaalivaihteisto ja kuivasumppuvoitelu. === Mitat === Auton mitat: *Akseliväli: 270 cm *Raideleveys (E/T): 167 / 160 cm *Pituus: 446 cm *Leveys: 200 cm *Korkeus: 111,5 cm *Omamassa: 1 468 kg *Maavara: 4 cm ==Lähteet== Luokka:Superautot Luokka:Saksalaiset automerkit
Canon PowerShot A610

Canon PowerShot A610 on Canonin Powershot-tuoteperheen vuonna 2006 julkaistu malli. PowerShot A610 ja PowerShot A620-merkit ovat maineikkaan PowerShot A95:den seuraajia. A610-malli on varustettu muun muassa viiden megapikselin CCD-kennolla, 4-kertaisella optisella zoomilla, kääntyvällä kahden tuuman TFT- näytöllä, 1 cm makrokuvauksella ja 20 kuvausohjelmalla. Kamera toimii AA- alkaliparistoilla tai AA-kokoisilla akuilla. Kamera tukee SD- tai MultiMediaCard-muistikortteja. Kamera painaa ilman paristoja (tai akkuja) ja muistikorttia noin 235 grammaa. ==Tärkeimmät ominaisuudet== *5,0 megapikselin CCD-kenno *20 kuvausohjelmaa *Supermakro 1 cm *FlexiZone AF/AE -tarkennus, 9 pisteen AiAF-automaattitarkennus *DIGIC II-prosessori ja iSAPS *VGA-äänivideot (30 kuvaa sekunnissa) *Kääntyvä kahden tuuman TFT-näyttö *Suomenkieliset käyttövalikot *CANON iMAGE GATEWAY ==Katso myös== *Digitaalinen valokuvaus ==Lähteet== *Canonin suomenkieliset sivut Luokka:Digitaaliset kamerat PowerShot A610
Salaneuvos

Salaneuvos on aiemmin Venäjällä, Saksassa ja Itävallassa käytössä ollut arvonimi. ==Venäjän keisarikunta== Venäjän keisarikunnassa arvonimi salaneuvos oli käytössä vuosina 1722–1917 osana Pietari Suuren käyttöön ottamaa rankijärjestelmää, joka rinnasti hovin ja siviilihallinnon virkamiesten arvoasteikon sotilasarvoihin. Arvonimi oli käytössä myös Suomen suuriruhtinaskunnassa. ==Saksa== Saksassa salaneuvos (Geheimrat) oli alkujaan hallitsijan neuvonantajana toimineen salaneuvoston jäsen. Tunnetuimpia saksalaisia salaneuvoksia oli kuuluisa kirurgi, keisarien ja kuninkaiden henkilääkäri Ferdinand Sauerbruch (1875–1951). == Lähteet == * Tiedon värikäs maailma (Weilin & Göös 1978) * Ferdinand Sauerbruch: Das Wart mein Leben, 1950 Luokka:Arvonimet
Sadi Carnot

Nicolas Léonard Sadi Carnot (1. kesäkuuta 1796 – 24. elokuuta 1832)Sadi Carnot oli ranskalainen fyysikko, joka ensimmäisenä selitti lämpökoneen eli termodynaamisen koneen toiminnan, joka on termodynamiikan toisen pääsäännön perusta. Sadi Carnot oli myös matemaatikkona tunnetun kenraali Lazare Carnot'n poika. Hän opiskeli École polytechniquessa yhdessä mm. Claude-Louis Navierin ja Gaspard-Gustave Coriolisin kanssa opettajinaan muiden muassa Joseph Louis Gay-Lussac, Siméon Denis Poisson ja André-Marie Ampère. Suoritettuaan tutkintonsa siellä hän kouluttautui upseeriksi ennen kuin omistautui tieteelliselle uralle. Insinöörit osasivat rakentaa höyrykoneita, mutta niiden toimintaperiaate ymmärrettiin huonosti. Esimerkiksi lämpö käsitettiin erikoiseksi aineeksi nimeltä kalorikki. Kirjassaan Réflexions sur la puissance motrice du feu vuodelta 1823 Carnot osoitti että fysiikan lait asettavat rajan minkä tahansa lämpökoneen hyötysuhteelle. Carnot’n kierto on idealisaatio lämpövoimakoneesta, jonka hyötysuhde on mahdollisimman suuri. Carnot kuoli koleraepidemiaan jo 36-vuotiaana. Hänen jälkeensä saksalainen Rudolf Clausius muotoili ja kehitti lämpöopin täsmälliseen matemaattiseen muotoon. == Lähteet == * * ===Viitteet=== Luokka:Ranskalaiset fyysikot Luokka:Sotilasinsinöörit Luokka:Vuonna 1796 syntyneet Luokka:Vuonna 1832 kuolleet Luokka:Seulonnan keskeiset artikkelit
Pataruoka

Pataruoka on padassa kypsennettyä ruokaa. Pataruuat vaativat usein pitkää valmistusaikaa. Pataruoassa raaka-aineet ovat melko suurina palasina, joten sitä syödään veitsellä ja haarukalla eikä pelkällä lusikalla kuten keittoa. Useimmat raaka-ainepalaset ovat kuitenkin erotettavissa toisistaan: laatikkoruoka (esimerkiksi silakkalaatikko tai makaronilaatikko) on tasa- aineisempaa. Palasten välissä on nestettä mutta vähemmän kuin keitossa. Muhennoksesta pata eroaa suuremmalla raekoollaan. Pataruokaa haudutetaan hitaasti pitkän ajan kuluessa. Pataruokiin hyvästi sopivaa lihaa ovat lapa, etuselkä, rinta ja kasslerliha. Kalaa käytettäessä pataruokiin sitä ei kannata kypsentää puolta tuntia pidempään. Kun pataruokaan yhdistetään kasviksia ja kalaa tai äyriäisiä, kasvikset tulee laittaa kiehumaan aikaisemmin. Kasvispataan sopivat hyvin pavut, linssit, soija ja nyhtökaura. Kasviksia ja lihaa sisältäviin pataruokiin on hyvä laittaa paljon juureksia. Maailmalla joitakin lihapatoja maustetaan erityisellä tavalla. Intiassa lihapataruoka maustetaan inkiväärillä, kardemummalla, kurkumalla ja garam masalalla. Persialainen Fesenjan pata maustetaan granaattiomenan mehulla ja saksanpähkinöillä. == Lähteet == == Katso myös == *Muhennos == Aiheesta muualla == * Kodin Pellervo: Edullinen arkiruoka kunniaan * Luokka:Seulonnan keskeiset artikkelit
John E. Sununu

John Edward Sununu (s. 10. syyskuuta 1964 Boston, Massachusetts) on yhdysvaltalainen republikaanipoliitikko. Sununu syntyi Bostonissa, Massachusettsissa, yhdeksi kahdeksasta sisaruksesta. Hänen äitinsä oli Nancy Hayes ja isänsä poliitikko John Henry Sununu. Sununulla on libanonilaisia, irlantilaisia, skotlantilaisia ja englantilaisia sukujuuria. Sununu valmistui MIT:stä 1987 ja Harvardin yliopistosta 1991. Hän tuli valituksi Yhdysvaltain edustajainhuoneeseen ensimmäistä kertaa tammikuussa 1997 alkaneelle kaudelle ja sai kaksi kahden vuoden jatkokautta ennen kuin voitti paikan Yhdysvaltain senaatissa vuoden 2002 vaaleissa. Hän aloitti New Hampshiren edustajana 3. tammikuuta 2003. Sununu oli nuorin Yhdysvaltain senaattori, kuten myös ainoa senaattori, jolla on arabisukujuuria. Hänellä on vaimonsa Catherinen eli "Kittyn" kanssa kolme lastahttps://www.ft.com/content/8f25d8b8-e190-11e1-92f5-00144feab49a. Sununu pyrki toiselle kaudelle senaattiin vuoden 2008 vaaleissa, mutta hävisi demokraattien Jeanne Shaheenille. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Amerikanlibanonilaiset Luokka:Vuonna 1964 syntyneet Luokka:Elävät henkilöt
John Sununu

John Sununu voi viitata kahteen yhdysvaltalaiseen poliitikkoon: * John Edward Sununu (s. 1964), nykyinen senaattori. * John Henry Sununu (s. 1939), entinen New Hampshiren kuvernööri ja Valkoisen talon henkilökunnan päällikkö.
Salam Fayyad

Salam Fayyad (, s. 1952 Dir al-Rasoun) on palestiinalainen taloustieteilijä ja poliitikko, jonka presidentti Mahmud Abbas nimitti 14. kesäkuuta 2007 palestiinalaishallinnon pääministeriksi. Sitä ennen Fayyad oli valtiovarainministerinä 2002–2005."Kokenut taloustieteilijä uudeksi pääministeriksi". Helsingin Sanomat, 15.6.2007. (luettu 29.6.2007) Fayyad syntyi Dir al-Rasounissa lähellä Tul Karmia. Monista muista poiketen hän ei omakohtaisesti kokenut vuoden 1948 Nakbaa. Hän opiskeli Beirutin Amerikkalaisessa yliopistossa sekä ylemmän tutkinnon ja tohtorintutkinnon University of Texasissa. Hän aloitti uransa opettajana Yarmukin yliopistossa Jordaniassa ja meni 1987 Maailmanpankin (IMF) palvelukseen Washingtoniin. Palestiinalaishallinnon perustamisen jälkeen hän palasi 1995 IMF:n edustajana sen hallitsemille alueille. Vuonna 2001 hän siirtyi yksityissektorille ja meni 2001 Arabipankin, Lähi-idän suurimman pankin palvelukseen. Fayyadilla on hyvät suhteet Israeliin ja Yhdysvaltoihin. Liberaali israelilainen Haaretz-lehti nimitti häntä "kaikkien suosikkipalestiinalaiseksi." Ennen vuoden 2006 vaaleja Abbasin Fatah lupasi Fayyadille pääministerin paikan, jos hän liittyisi puolueeseen. Hän ei kuitenkaan uskonut Fatahin voittoon, vaan muodosti kolmannen tien listan yhdessä Hanan Ashrawin ja Yasser Abed Rabbonin kanssa, joka sai vain kaksi paikkaa parlamenttiin. Maaliskuussa 2009 Fayyad jätti eroanomuksensa presidentti AbbasillePalestiinalaisten pääministeri eroaa, Yle Uutiset mutta jatkoi lopulta pääministerinä. Huhtikuussa 2013 hän erosi pääministerin tehtävästähttp://www.nytimes.com/2013/04/14/world/middleeast/salam-fayyad- palestinian-prime-minister-resigns.html?src=recg&_r=0. == Lähteet == * Salam Fayad: Everyone's favorite Palestinian (Haaretz) * Salam Fayyad (Jewish Virtual Library) === Viitteet === == Aiheesta muualla == Luokka:Taloustieteilijät Luokka:Palestiinalaishallinnon pääministerit Luokka:Vuonna 1952 syntyneet Luokka:Elävät henkilöt
Bob Menendez

Robert ”Bob” Menendez (s. 1. tammikuuta 1954 New York City, New York) on yhdysvaltalainen demokraattipoliitikko. Hänen vanhempansa olivat kuubalaisia maahanmuuttajia. Hän istui vuodesta 1993 Yhdysvaltain edustajainhuoneessa ja sai 18. tammikuuta 2006 paikan New Jerseyn edustajana Yhdysvaltain senaatista. Menendez tuli valituksi uudelleen 2012 ja 2018. Hän erosi senaattorin virastaan 20. elokuuta 2024 korruptiotuomion seurauksena. Menendez toimii senaatin ulkoasiainvaliokunnan puheenjohtajana. Hän on kritisoinut voimakkaasti Turkin presidenttiä Recep Tayyip Erdoğania ja vastustaa suunniteltua miljardiluokan hävittäjäkauppaa Turkkiin 2023. == Skandaaleita == Menendeziä vastaan nostettiin vuonna 2015 useita korruptiosyytteitä. Syyttäjän mukaan Menendez olisi saanut floridalaiselta silmälääkäri Salomon Melgenilta arvokkaita lahjoja ja kampanjarahoitusta vastineeksi poliittisista vastapalveluksista. Pitkän oikeusprosessin päätteeksi Menendezin vastaisista syytteistä kuitenkin luovuttiin vuonna 2018. Syytteistä luopumisesta huolimatta senaatin eettisyysasioita käsittelevä komitea antoi Menendezille nuhtelut siitä, että hän oli lahjoja ottaessaan rikkonut senaatin sisäisiä ohjeita.https://www.washingtonpost.com/world/national-security/justice- departments-seeks-to-toss-out-charges-against-sen- menendez/2018/01/31/19a3094c-06a8-11e8-b48c-b07fea957bd5_story.html?noredirect=on&utm;_term=.bc0729b08098 Lokakuussa 2023 Menendez syytettiin lahjusten vastaanottamisesta ja vieraan valtion hyväksi toimimisesta. Häntä syytetään arkaluontoisen tiedon välittämisestä Egyptin viranomaisille. Paria viikkoa aikaisemmin Menendezia ja hänen vaimoaan syytettiin satojen tuhansien dollarien arvoisen lahjuksen hyväksymisestä. Menendez on kieltäytynyt eroamasta huolimatta puoluetovereidensa pyynnöistä. Valamiehistö totesi Menendezin syylliseksi lahjusten hyväksymiseen 16. heinäkuuta 2024. 24\. heinäkuuta 2024 Menendez todettiin syylliseksi lahjusten vastaanottamiseen ja hän ilmoitti luopuvansa senaattorin tehtävistään 20. elokuuta 2024. === Vankeustuomio === 29\. tammikuuta 2025 Menendez tuomittiin 11 vuoden vankeuteen korruptiosta. Syyttäjät vaativat 15 vuoden tuomiota, sillä Menendezin katsottiin vastaanottaneen satojentuhansien dollarien arvosta lahjuksia, mukaan lukien kultaharkkoja ja luksusauton. Hän myös ohjasi sotilasapua Egyptiin ja auttoi Qataria vastineeksi lahjuksista. Tuomion myötä hänestä tuli ensimmäinen Yhdysvaltain senaattori, joka todettiin syyllistyneen toimineen ulkomaisena agenttina. == Kunnianosoituksia == * Kunniaritarikunnan suurristi (Kreikka, 2021) * Makarios III:n ritarikunnan suurristi (Kypros, 2021) * Isabella Katolilaisen ritarikunnan suurristi (Espanja, 2014) == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1954 syntyneet Luokka:Elävät henkilöt
Santa Margarita (hylky)

Santa Margarita on espanjalainen vuonna 1622 hurrikaanissa uponnut purjealus. Aluksen hylky lepää Floridan Key Westin edustalla. Hylky löydettiin vuonna 1980. Oikeudet alukseen ja sen lastiin omistaa Mel Fisher. Aluksesta nostettua esineistöä on näytteillä Mel Fisher Maritime Heritage Museumissa Key Westissä. Kesäkuussa 2007 hylystä löydettiin tuhansia helmiä, joista suurimmat olivat halkaisijaltaan 15 millimetriä. Helmet olivat löydettäessä pienessä lyijystä valmistetussa rasiassa ja ne olivat säilyneet hyväkuntoisina. Löytö on harvinainen, sillä helmi ei yleensä kestä suolavettä ilman osterin suojaa. Löydön arvon uskotaan olevan noin miljoona Yhdysvaltain dollaria. Hylystä nostettiin myös kultaharkko, kahdeksan kultaista ketjua sekä sadoittain muuta esineistöä. == Lähteet == == Aiheesta muualla == * Mel Fisher Maritime Heritage Museum: The 1622 Fleet Luokka:Hylyt Luokka:1600-luvun onnettomuudet
Santa Margarita

Santa Margarita voi tarkoittaa seuraavia: *Santa Margarita, vuonna 1622 uponneen purjealuksen hylky Floridan Key Westin edustalla *Santa Margarita, Mosta, Malta *Santa Margarita Island, Meksiko *Santa Margarita, Samar, Filippiinit *Santa Margarita, Trinidad ja Tobago *Santa Margarita, Kalifornia, Yhdysvallat *Rancho Santa Margarita, Kalifornia, Yhdysvallat
Lahoren linnoitus

Lahoren linnoitus muodostaa suuren osan Lahoren vanhasta kaupungista Pakistanissa. Sen alkuperäisestä rakentajasta tai muodosta ei ole tietoa; arkeologisten löytöjen perusteella se on ollut olemassa ainakin kauan ennen vuotta 1025. Vuosisatojen varrella mongolit ja muut valloittajat ovat vuoroin hajottaneet, vuoroin kohentaneet sitä. Nykyinen muoto on pitkälti Suurmogulien valtakunnan ajoilta. Linnoitus muistuttaa samanikäistä Agran linnoitusta, mutta on pienempi, noin 350 metriä pitkä ja 300 metriä leveä. Mahtavin Intian suurmogulihallitsijoista, Akbar, piti Lahorea imperiuminsa pääkaupunkina 1584–1598. Hän rakensi nykyisen linnoituksen pääosat samalla paikalla sijainneen vaatimattomamman linnoituksen päälle. Akbarin poika ja pojanpoika Shah Jahan jatkoivat rakennustyötä. Archnet.org Shah Jahan tunnetaan Taj Mahalin rakennuttajana, ja hän teetti upeita marmorirakenteita ja mosaiikkeja myös Lahoren linnoitukseen. Linnoitus on UNESCOn maailmanperintökohde vuodesta 1981 yhdessä Shalamarin puutarhan kanssa.Edu.fi Maailmaperintökohteet == Lähteet == Luokka:Linnoitukset Luokka:Pakistanin rakennukset ja rakennelmat Luokka:Unescon maailmanperintökohteet Pakistanissa Luokka:Lahore
Erkkolan silta

Erkkolan silta on Oulussa sijaitseva ajoneuvo- ja kevyen liikenteen käyttöön tarkoitettu Oulujoen ylittävä silta. Silta yhdistää joen pohjoisrannalla sijaitsevan Myllyojan suuralueen etelärannalla sijaitsevaan Oulunsuun suuralueeseen. Silta avattiin syyskuussa 1988, ja sen keskivertovuorokausiliikenne on noin 17 500 ajoneuvoa. Aiemmin Oulujoen saattoi ylittää lossilla, joka sijaitsi nykyisestä siltapaikasta ylävirtaan nykyisen Poikkimaantien sillan lähellä. Sillan vapaa alituskorkeus on 3,3 metriä.Suositukset vesistösiltojen aukkomitoista , sivu 65, silta nro 301 Erkkolan silta ==Lähteet== Luokka:Oulun sillat Luokka:Oulunsuu Luokka:Suomen tieliikennesillat
Sangin silta

Sangin silta, joskus myös Madekosken silta, on Oulussa sijaitseva ajoneuvo- ja kevyen liikenteen käyttöön tarkoitettu Oulujoen ylittävä silta. Silta yhdistää Sanginsuun kaupunginosan Madekosken kaupunginosaan. Silta on valmistunut vuonna 1992, ja se korvasi paikalla aiemmin liikennöineen lossin. Sillan vapaa alituskorkeus on 4,7 metriä.Suositukset vesistösiltojen aukkomitoista , sivu 65, silta nro 300 Sangin silta. == Lähteet == Luokka:Madekoski Luokka:Sanginsuu Luokka:Oulun sillat Luokka:Suomen tieliikennesillat
East Clubbers

East Clubbers on puolalainen dance/trance- yhtye. Se muodostuu kahdesta henkilöstä (DJ Silver ja Leo Major). He ovat tehneet dance tyylistä musiikkia noin 5 vuotta. Useimmissa heidän kappaleissaan laulajana toimii Kate Lesing. ==Diskografia== ===Albumit=== *2004 E-Quality **01. Intro **02. Equal In Love **03. Beat Is Coming **04. Feelin' (Once Again) **05. To The Moon And Back **06. All Systems Go! (vs. DJ Muh) **07. Silence **08. Wonderful Dancing **09. The Real Thing **10. Action (Need More Satisfaction) **11. Equal In Love (extended) **12. Beat Is Coming (Dj Speed rmx) **13. To The Moon And Back (Dj Two-S rmx) **14. All Systems Go ! (Nestor Project rmx) **15. Wonderful Dancing (eXtatic rmx) **16. Beat Is Coming (Dj Lazzaro rmx) *2005 Promo Album **1. East Parade (original mix) **2. Walk Alone (extended) **3. Walk Alone (DJ Ozi ballad rmx) **4. Walk Alone (Sebastian Sand ultra trance rmx) **5. It's a Dream (extended original) **6. Bungee (extended original) **7. Russian **8. Silence (Dan-J remix) **9. Happy (club mix) **10. Beat Is Coming (DJ Speed rmx) *2008 Never Enough **1. Massive Intro **2. My Love (radio Edit) **3. Sextasy (radio Edit) **4. Easy Junkie **5. Saturday Night (Radio Edit) **6. Take On Me **7. It's My Life (Radio Edit) **8. Sexplosion (Radio Edit) **9. Never Turn Away (Radio Edit) **10. Make Me Live (Radio Edit) **11. Dance Now **12. Fragile Outro **13. My Love (Orchestral Edit) **14. Make Me Live (Mondo Remix Radio Edit) **15. Make Me Live (Mondo Remix Extended) **16. My Love (Alchemist Project Remix) **17. Sextacy (Alchemist Project Remix) ===Singlet=== *2005 More More More **01. More More More (Gambas Club Mix) **02. More More More (DJ Andy Garcia Remix) **03. More More More (Original Mix) **04. More More More (Astrada Remix) *2006 Sextasy *2007 Sexplosion ===Remixit=== *Ivan & Delfin – Czarne Oczy (East Clubbers rmx) *Mandaryna – Lete Indien (East Clubbers Extended) *Queens – We're The Queens (Easy Clubbers Remix) *Mandaryna – Stay Together (East Clubbers Remix) == Aiheesta muualla == * East Clubbersin viralliset sivut Luokka:Elektronisen musiikin yhtyeet Luokka:Puolalaiset yhtyeet Luokka:Puolalaiset duot
Rohtasin linnoitus

Rohtasin linnoitus (urduksi قلعہ روہتاس Qila Rohtas) on linnoitus nykyisessä Pohjois-Pakistanissa. Sen rakennutti pataanihallitsija Sher Shah Suri (1486 – 1545) puolustautuakseen moguleita vastaan. Linnoitusta ei koskaan valloitettu, joten se on säilynyt poikkeuksellisen hyvin. Edu.fi Maailmanperintökohteet Se on esimerkki pataani- ja hindukulttuurin yhdistymisestä alueella. Linnoitus koostuu neljäkilometrisesta muurista, 68 tornista ja kahdestatoista linnoitetusta portista joista jokainen on erilainen. Linnoituksessa pystyi puolustautumaan 30 000 miehen armeija. Linnoitus on Unescon maailmanperintökohde vuodesta 1997. == Lähteet == Luokka:Linnoitukset Luokka:Pakistanin rakennukset ja rakennelmat Luokka:Unescon maailmanperintökohteet Pakistanissa Luokka:Punjab (Pakistan)